《大海水》
宋代·史尧弼

大海汤汤水所积，太山岩岩云所出。
翻腾一俛仰，能为雨三日。
旱苗滋生物滋殖，田夫得耕女得绩。
式歌且谣拜手乞，泰山云，勿纡郁。
大海水，无终极。

作者简介：眉州人，字唐英，世称莲峰先生。高宗绍兴二十七年进士。少以《古乐府》、《洪范》等论往见张浚，浚谓其大类苏轼。年十四举于乡，赴鹿鸣宴犹著粉红裤，人疑其文未工，太守命赋诗，尧弼援笔立就。未授官而卒。有《莲峰集》。